Српски језик и књижевност

Наставна област: Гласовне промене

Наставна јединица: Једначење сугласника по звучности

**Једначење сугласника по звучности**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| звучни сугласници | Б | Г | Д | Ђ | Ж | З | Џ |  |  |  |
| безвучни сугласници | П | К | Т | Ћ | Ш | С | Ч | Ф | Х | Ц |

Када се у речи нађу један до другог два сугласника различита по звучности, први од њих прилагођава се другоме. При том једначењу сваки сугласник прелази у свој звучни или безвучни парњак.

Примери: сват+ба= свадба, бег+ство=бекство, из+трчати=истрчати, од наручити: наруч+бина=наруџбина

Сугласници Ф, Х и Ц остају непромењени јер немају звучне парњаке: Врхбосна, Салихбеговић.

Наравно, пред њима ће звучни сугласници бити замењени својим безвучним паром: под+хранити=потхранити, раз+формирати=расформирати, из+цурети=исцурети.

Одступање од једначења сугласника по звучности:  
  
Има неколико изузетака од овог правила:

1. Сугласник Д остаје неизмењен испред сугласника С и Ш.   
  
Примери: одсуство, председник, градски, предшколски, подшишати

2. Глас Ђ остаје неизмењен испред наставка –ство: вођство  
  
3. Сугласници се не једначе ако се налазе на крају префикса где би промена довела до промене у значењу: постдипломски, подтекст, предтурски.

4. Једначења нема ни у неким речима страног порекла: Вашингтон, вашингтонски, Хабсбурговци, Питсбург...